VAARALLINEN USKO
Kun kaikki menee väärin: viholliset voittavat, -
heikkoudet paljastuvat, tauti iskee, tuomari pakenee lahjus mukanaan, -
tappaja kävelee vapaana. Toimiiko Jumala yhä?
Kasvaako Hänen valtakuntansa yhä?
Vai voisiko olla, että silloinkin, kun tunnet elämäsi hajoavan, -
Jumala levittää hyvää sanomaansa uudella, voimallisella tavalla?
Se on vainoa koskeva hyvä uutinen, vaikkei se koskaan tunnu siltä -
sillä hetkellä.
Kiinassa tapasin erään, joka tunsi kiinalaisen Watchman Neen.
Nee oli yksi suurista hahmoista Kiinan kirkkohistoriassa.
Nee oli perustamassa kotikirkkoja.
Hän kertoi yhdestä tapauksesta. Maan hallitus oli hajoamaisillaan.
Nee aikoi koota kirkon johtajat ja puhua, miten selvitä kovina aikoina.
Hän järjesti kokouksen Shanghaihin, missä hän puhuisi heille.
Poliisi sai vihiä siitä ja järjesti osallistumisensa siviiliasuissa.
Neen puheen alku olisi merkkinä rynnätä lavalle ja pidättää hänet.
Nee kuuli tästä ja häntä neuvottiin olemaan saapumatta paikalle.
Mutta hän halusi epätoivoisesti opastaa seuraajiaan.
Ajat olivat kovat ja muuttumassa kovemmiksi. He tarvitsivat neuvoja.
Niinpä hän toimi. Nee tuli lavalle, asteli puhujakorokkeelle -
ja sitten hän ei tehnyt muuta kuin katsoi jokaista -
sanomatta sanaakaan kokonaiseen viiteen minuuttiin.
Hän vain katsoi yleisöä.
Ihmiset alkoivat ihmetellä, olivatko hänen hermonsa pettäneet.
Tiesikö hän, mitä hänelle kävisi, jos hän puhuisi?
Sitten hän otti vihaisen ilmeen, nosti puhujan vesilasin, -
ja rikkoi sen lavalle.
Hän narskutti lasinpaloja jalallaan omahyväinen katse kasvoillaan.
Kaikki ihmettelivät, mitä hän oli tekemässä.
Sitten hän lopetti ja katsoi sirpaleita.
Hänen ilmeensä muuttui vihaisesta kauhistuneeksi.
Hän piti käsiään ohimoillaan.
"Kuinka saatoin olla niin typerä", hänen ilmeensä näytti kertovan.
Hän laskeutui polvilleen, alkoi poimia lasin sirpaleita -
ja yritti koota lasin taas ehjäksi.
Tietenkään tämä ei onnistunut.
Mutta hän yritti viisi minuuttia, kunnes luovutti ja käveli pois.
Hän ei ollut sanonut sanaakaan, joten poliisi ei voinut toimia, -
mutta kirkon johtajat tiesivät tarkalleen, mitä hän oli sanonut.
Tämän tapaamani mies sanoi, että Nee esitti tässä vertauksen.
Hän esiintyi valtiona ja lasi esitti kirkkoa.
Ja tulisi aika, jolloin valtio murskaisi kirkon.
Ja se olisi vaikeaa aikaa, mutta se aika oli varmasti tulossa.
Valtio tajuaisi tehneensä virheen, koska murskatessaan kirkon, -
se ei ollut tuhoutunut, vaan hajaantunut ja mennyt maan alle, -
missä sitä ei voitu tarkkailla.
Valtio ymmärtäisi virheensä ja yrittäisi "saada lasin ennalleen", -
eli tuoda kirkon takaisin pinnalle, missä sitä voisi tarkkailla.
Hän sanoi sen epäonnistuvan, koska murskautuminen oli täydellinen.
Koskaan enää valtio ei voisi valvoa kirkon toimintaa.
Tämä on tarkalleen se, mitä tapahtui historiallisesti.
Tullessaan valtaan Mao Zedong murskasi kirkot Kiinassa, -
mutta kristityt menivät koteihin, -
ja siellä evankeliumi tuli osaksi kiinalaista kulttuuria.
Tämä näyttäytyi huoneissa istuvina perheinä tavalla, -
josta lähetystyöntekijät olivat uneksineet yli vuosisadan.
Eräs shanghailainen pastori sanoi:
Ennen 1960-lukua harjoitimme kristinuskoa lähinnä kirkoissa.
Vainojen alettua harjoitimme sitä kodeissamme -
ja siksi kaikkialla muualla sen harjoitus romahti.
Tämä on yksi tarina, joka selittää Kiinassa koettua valtavaa herätystä.
Tämä on toisinto Apostolien tekojen lukujen 1-6 tapahtumille.
Varhaisella kirkolla meni hienosti. Apostolien tekojen alussa -
kaikki toiminta on Jerusalemissa: hengellistä kasvua, paranemisia -
ja kirkko kasvaa. Mutta Pyhä Henki tietää jotain, mitä apostolit eivät.
Jos uskovat jäisivät Jerusalemiin, evankeliumi kuolisi siellä, -
sillä apostolit eivät vielä käsitä evankeliumin kuuluvan kaikille.
He ajattelivat sen kuuluvan vain juutalaisille.
Luvussa 7 tulee murskaus. Stefanos joutuu syytetyksi.
Hänen marttyyriuttaan seurasi vaino. Näemme seuraavan lauseen: -
"ja kaikki hajaantuivat ympäri Juudean ja Samarian paikkakuntia, -
paitsi apostolit."
Näemme vainolla olevan kahdenlainen vaikutus sen hajauttaessa uskovia.
Ensiksi, voima leviää ihmisille, joilla ei sitä ole aiemmin ollut.
Kenestä siis tuli ensimmäinen, joka vei evankeliumin ei-juutalaiselle?
Hän ei ollut apostoli, sillä he jäivät Jerusalemiin, vaan diakoni.
Hänen nimensä oli Filippos.
Tätä ei olisi tapahtunut ilman edellä kuvattua murskausta.
Jerusalemissa apostolit toimivat opettajina ja evankelistoina.
Diakonit olivat vastuussa vaatteista ja ruoasta. Vaino muuttaa kaiken.
Voima siirtyy alaspäin niille, joilla ei ole ennen ollut sitä.
Filippos osasi saarnata. Ja hän oli ensimmäinen -
kulttuurienvälinen lähetystyöntekijä. Hänellä ei ollut pappisvihkimystä, -
eikä hänen olisi pitänyt saarnata. Pyhä Henki ei välittänyt.
Ja toinen vainosta seuraava asia, voiman siirtymisen lisäksi on, -
että ihmisiä työnnetään tilanteisiin, joissa he eivät ole aiemmin olleet.
Keille Filippos jakoi evankeliumin?
Hän jakoi sen samarialaisille, jotka olivat puoliksi juutalaisia, -
mutta halveksittuja Jerusalemissa. Viha heidän välillään oli syvää, -
ehkä kuten protestanteilla ja katolisilla Pohjois-Irlannissa.
Filippoksen mieleen ei olisi tullut puhua Jeesuksesta samarialaisille, -
jos hän olisi jäänyt Jerusalemiin. Mutta kun hän oli Samariassa, -
hän saarnasi ja tajusi, että Jeesus kuoli myös samarialaisten puolesta.
Kiinassa evankeliumi levisi heille, jotka eivät olleet sitä kuulleet.
Tavallisille ihmisille. Paikkoihin, joissa sitä ei oltu kuultu.
Perheisiin. Siitä syntyi maailman laajin hengellinen herätys.
Mutta siihen vaadittiin murskaus.
Tämän taustalla nousee esiin hämmentävä kysymys.
Miksi kirkko tarvitsee murskauksen, vainon tai kovia aikoja -
jakaakseen evankeliumia?
Tämä on yksi Raamatun pelottavimmista totuuksista.
Uskovilla on kohtalokas taipumus yrittää pitää Jumala itsellään.
Jos haluat sanoa Jumalan olevan kaikkia varten, -
kohtaat hyvin usein eniten vastustusta Jumalaa seuraavilta.
Tarvitaan koettelemus, murskaus.
Mutta sillä tavoin hyvä uutinen ylittää esteen.
Siten hyvä uutinen Jerusalemista saavuttaa Rooman.
Siten hyvä uutinen juutalaisilta saavuttaa pakanamaailman.
Se vaati murskauksen. Se on raskas, mutta hyvä uutinen!
Kuuntele lasin narinaa, sillä se on hyvä uutinen.
Se on hyvä ääni. Se on evankeliumin liikkeelle lähtö.